A kurzus kódjai: BBN-ETI-376.06 BBN-FIL-342.17 TANM-FIL-342.17 
BMA-FILD-342.37	
A kurzus megnevezése: Az érzelmek az alkotmányos gondolkodásban	
A kurzus megnevezése angolul: Constitutional sentiments – lunchtalk	
A kurzus előadója: Krokovay Zsolt
                e-posta: krokovayzsolt@yahoo.com; tel. és üzenet: 2037769	
A kurzus helye és ideje: Sz, 12:00-13:30, i/215 	
Fogadóóra: e-megbeszélés szerint	
A kurzus bevezetésként is szolgálhat filozófiai, etikai, politikai vagy pszichológiai tanulmányokhoz 	
A jegyszerzés módja: prezentáció és írásbeli vizsga  	
Tematika és követelmények:

A kurzus oxfordi stílusú lunchtalk, igény szerint szendvicsekkel. A beszélgetés Sajó András CEU-professzor, akadémikus, az Emberi Jogok Európai Bírósága nyugalomba vonult tagjának könyvéből, a Constitutional Sentiments (Alkotmányos érzelmek) átgondolásából indul ki, amely 2011-ben jelent meg a Yale Egyetem kiadásában. Pontosabban, a könyv egy bírálatának bírálatából (Krokovay Zsolt: „Alkotmányos” érzelmek? Budapesti Könyvszemle, 2012. nyári szám). 

Legalább három kérdés nyomban kézenfekvő: 

(1) milyenek azok az érzelmek, amelyek kapcsolatba hozhatók egyáltalán egy alkotmányos gondolkodással, bármi legyen is az; (2) „alkotmányos” érzelmekről beszélve hogyan különböztethetjük meg és hasonlíthatjuk össze a társadalmi rendszereket, mondjuk az orosz vagy fehérorosz, német vagy norvég kormányzatot;; illetve (3) miután a karon ülő kisdedeknek semmiképen sincsenek ilyen érzelmei, hogyan tehetnek szert oroszok vagy fehéroroszok, németek vagy norvégok ezekre az „alkotmányos” érzelmekre, kedvező feltételek között. 

A három kérdés megvitatása után áttekinthetjük a könyv „érzelemtörténeti” fejezeteinek példatárát: 

(4) az ember és a polgár jogainak,
(5) az Alapító Atyák alkotmányozásának, 
(6) az amerikai rabszolgaságot eltörlő polgárháborús újjáépítésnek, 
(7) a mondanivaló és a mozgalmak szabadságának, s végül  
(8) szégyenkezésünk, illetve népünk szégyenkezésének e megközelítését. 

Az ebédidő további alkalmait a hallgatók saját felvetéseinek, prezentációnak szenteljük. Legalább 1 prezi a teljes értékű lunchtalk feltétele (10-12 perc, 3-4 szokványos gépelt oldal). 

Az 1 órás írásbeli vizsga a beszélgetések hét elemi kérdésének megválaszolását feltételezi a közös olvasmányok alapján, hat vázlattal és a kiválasztottról szóló oldalnyi esszével. Többletpont jár a hallgatói kommentárok és e-hozzászólások számáért, egy tisztázandó értelemben.